**Program: Programul Regional Nord-Vest 2021-2027**

**Obiectiv de politică 1: O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale**

**Prioritatea 1: O regiune competitivă prin inovare, digitalizare și întreprinderi dinamice**

**Obiectivul Specific 1.2:** **Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice**

**APEL DE PROIECTE: PRNV/2023/121/1**

**Anexa** III.3

**STUDIU PRIVIND IDENTIFICAREA SOLUȚIEI IT**

Versiunea 4 publicată în data de 13 septembrie 2024

Cuprins

[1. Firma beneficiară 2](#_Toc177114338)

[2. Descrierea activității pentru care se propun soluții de digitalizare 2](#_Toc177114339)

[3. Analiza soluțiilor de digitalizare și justificarea soluției selectate 2](#_Toc177114340)

[4. Impactul estimat al soluției de digitalizare asupra competitivității întreprinderii 3](#_Toc177114341)

[5. Date despre expertiza digitală a entității și/sau persoanei care a efectuat auditul digital al firmei beneficiare 3](#_Toc177114342)

[6. Date despre capacitatea de operare și întreținere a investiției realizate prin proiect (măsuri pentru pregătirea personalului, mentenanță, etc.). 3](#_Toc177114343)

[7. Anexe 4](#_Toc177114344)

[Exemple de activități/procese de digitalizat 4](#_Toc177114345)

# Firma beneficiară

Precizați următoarele informații de identificare a firmei:

* Denumirea firmei;
* Forma de organizare;
* Cod de identificare fiscală/Cod Unic de Înregistrare;
* Adresa sediului social (principal și secundar), sucursale, filiale (unde este cazul);
* Număr de înmatriculare la Oficiul Registrului Comerțului;
* Numele complet al reprezentantului legal/ administratorilor și asociaților, cote de participare deținute;
* Activități autorizate conform art. 15 din legea 359/2004;
* Experiența anterioară în derularea proiectelor cu finanțare publică sau implementării unor proiecte similare de digitalizare.

# Descrierea activității pentru care se propun soluții de digitalizare

* Identificați domeniul de activitate în care se realizează investiția propusă prin proiect, descrieți experiența firmei în acest domeniu;
* Cod CAEN principal/Cod CAEN autorizat la punctul de lucru;
* Activitatea curentă/dotări actuale (active corporale și necorporale, spații de producție, prestare servicii inclusiv cu referire la elementele IT pentru care se solicită evaluarea pentru propunerea soluțiilor digitale);
* Descrierea stadiului curent de digitalizare a activităților/proceselor pe care societatea le-a adresat în ultimii 3 ani și cele pe care societatea dorește să le adreseze prin prezentul studiu;
* Identificarea elementelor pentru care se solicită analiza identificării soluțiilor de digitalizare și integrarea lor în viziunea, misiunea, strategia și obiectivele pe termen scurt, mediu și lung ale întreprinderii.

**Atenție!** În cadrul acestui capitol se vor prezenta toate informațiile privind nivelul actual al indicatorilor DESI, raportat la indicatorii pe care compania își propune să ii atingă în urma realizării investiției prin proiectul propus. Solicitantul va atașa documente care dovedesc nivelul actual al indicatorilor DESI.

# Analiza soluțiilor de digitalizare și justificarea soluției selectate

* Identificarea și analiza soluțiilor de digitalizare;
* Estimarea și justificarea costurilor soluțiilor de digitalizare (inclusiv prin anexare de oferte pentru echipamentele și sistemele/rețelele proiectate);
* Descrierea locului de implementare și justificarea adaptării acestuia la soluțiile propuse de digitalizare/amplasare echipamente/derulare activitate digitală;
* Justificarea soluției de digitalizare selectate, descrierea acesteia și menționarea inclusiv a conformității acesteia cu principiile orizontale așa cum sunt acestea descrise în Ghidul solicitantului, cap. 3.16.
* Resursele umane implicate în activitatea firmei - descrieți succint calificările, expertiza personalului angajat în activitatea firmei, pe principalele activități necesare pentru implementarea și/sau operarea soluției tehnice de digitalizare selectată;
* Autorizații, avize și acorduri obținute/necesare pentru implementarea și exploatarea soluției tehnice de digitalizare, acolo unde este cazul;
* Descrieți rolul și funcțiunea fiecărui echipament propus. Enumerați specificații tehnice, după caz.

**Atenţie!** Achiziţionarea de active corporale și necorporale sunt strict necesare pentru soluția de digitalizare, dimensionate la activitatea companiei pentru care se implementează soluția respectivă;

* Evidențiați caracterul inovativ al investiției; descrieți efectele la nivelul activității economice, aferente codului CAEN ca urmare a implementării soluției digitale, dacă este cazul;
* Includeți, după caz: scheme ale fluxului informațional/tehnologic digitalizat, scheme ale instalațiilor digitale și altele asemenea;
* Prezentați, dacă este cazul, modul în care soluția digitală propusă prin proiect poate conduce la dezvoltarea firmei, realizarea de produse/servicii noi și/sau modernizate;
* Identificați riscurile ce pot apărea în realizarea, implementarea și operaționalizarea soluției de digitalizare aleasă;
* Identificați măsuri de eliminare a riscurilor ori de atenuare a impactului pe care îl poate avea fiecare risc;
* În construcția bugetului cererii de finanțare se va avea în vedere justificarea costurilor bugetate la nivelul prețului pieței, anexându-se documente justificative în acest sens (pentru echipamente/utilaje/dotări/servicii direct eligibile se vor depune 3 oferte de preț/ print-screen-uri/alte surse de fundamentare verificabile). De asemenea, se va lua în calcul contribuția proprie a solicitantului la realizarea proiectului, care reprezintă diferența dintre valoarea totală a proiectului și valoarea finanțării nerambursabile/rambursabile acordate.

# Impactul estimat al soluției de digitalizare asupra competitivității întreprinderii

* Descrieți modul în care fiecare achiziție contribuie la realizarea indicatorilor de proiect, cu accent pe contribuția fiecărei achiziții la atingerea indicatorilor de intensitate digitală;
* Descrieți impactul soluției propuse asupra competitivității activității IMM.

# Date despre expertiza digitală a entității și/sau persoanei care a efectuat auditul digital al firmei beneficiare

* Entitatea juridică care a efectuat studiul și datele de identificare ale acesteia;
* Datele de identificare ale expertului/experților IT care a/au efectuat analiza;
* Scurtă descriere a experienței sau a activității derulate în domeniul ITC, domenii adiacente, audit tehnologic și documente relevante care să demonstreze acest lucru pentru entitate și/sau pentru expertul IT.

# Date despre capacitatea de operare și întreținere a investiției realizate prin proiect (măsuri pentru pregătirea personalului, mentenanță, etc.).

* Se vor prezenta clar în proiect resursele materiale, resursele umane, dacă sunt adecvate pentru implementarea proiectului, dacă sunt prezentate măsuri pentru pregătirea personalului, mentenanta în vederea asigurării sustenabilității investiției.

# Anexe

Se vor anexa orice alte documente pe care le considerați relevante sau care susțin anumite puncte de vedere din analiza dvs.

# Exemple de activități/procese de digitalizat

1. Managementul datelor financiare. Obținerea, stocarea și examinarea datelor financiare ale solicitantului
   1. Contabilitatea solicitantului se ține utilizând un software adecvat
   2. Se emit și se primesc facturi și alte documente contabile primare în format electronic
   3. Funcțiile contabile se execută utilizând o aplicație informatică (procesarea facturilor și a plăților, generarea de rapoarte, efectuarea auditului, completarea/depunerea formularelor fiscale etc.)
   4. Obținerea de informații cu privire la facturare, confirmarea facturilor, situația plăților
2. Managementul resurselor umane. Adaptarea angajaților solicitantului la mediul digital. Instrumente pentru eficientizarea comunicării și a relațiilor companie-angajat.
   1. Calculul salariilor utilizând un software adecvat
   2. Gestionarea concediilor și a zilelor libere utilizând un software conectat la sistemul de contabilitate financiară
   3. Instrumente online care facilitează telemunca
   4. Atribuirea de sarcini și urmărirea îndeplinirii acestora de la distanță, utilizând un sistem informatic
   5. Urmărirea procesului de dezvoltare personală/instruire și aprecierea bunăstării și atmosferii la locul de muncă utilizând o platformă digitală
3. Managementul relațiilor cu clienții. Istoricul derulării comenzilor pe fiecare client, colaborarea cu clienții se face utilizând un sistem digital.
   1. Identificarea/selectarea clienților după parametrii specifici din baza de date
   2. Actualizarea automată a datelor despre clienți (nume, adresa, etc.) în sistemul informatic
   3. Achiziționarea online a produselor/serviciilor solicitantului
   4. Estimarea volumelor de vânzări, analiza obiceiurilor de cumpărare, organizarea de campanii de reduceri, utilizând un software de analiză a istoricului datelor clienților
   5. Clienții au acces online la stadiul/istoricul tranzacțiilor
4. Managementul resurselor. Accesul la date despre gestionarea activelor (materii prime, inventar, resurse financiare, etc.) pe baza informațiilor din sistemele digitale actuale.
   1. Inventarul de active fixe se realizează prin funcția de scanare cu dispozitive digitale
   2. Automatizarea/programarea comenzilor pentru a preveni epuizarea resurselor sau stocarea excesivă în avans, utilizând o aplicație software
   3. Calculul automat al costurilor de transport și logistica (întreținere, costuri de combustibil, rute, ore)
   4. Calculul automat al costurilor bunurilor/serviciilor
5. Comunicare și relații cu clienții. Informații despre solicitant disponibile online pe baza cuvintelor cheie introduse în motoarele de căutare
   1. Cuvinte cheie definite care se regăsesc în motoarele de căutare pe Internet; pagini web ale solicitantului adaptate acestui scop
   2. Sistem digital pentru urmărirea interacțiunii cu clienții
   3. Sistem de asistență online pentru clienți
   4. Numărul de clienți atrași prin intermediul mediului online
   5. Disponibilitatea informațiilor online pentru potențialii clienți
6. Digitalizarea proceselor. Nivelul de digitalizare a proceselor din cadrul organizației solicitantului.
   1. Aprobare/semnare în sistem digital (utilizând, de exemplu, semnătura electronică) a documentelor, contractelor, etc.
   2. Interconectarea și exploatarea ușoară a diferitelor soluții digitale implementate
   3. Evaluarea și monitorizarea riscurilor legate de furnizori/clienți prin intermediul sistemelor informatice
   4. Managementul proiectelor comune ale angajaților din departamente diferite utilizând aplicații informatice
7. Politica și practicile de securitate. Capacitatea de recuperare cu operativitate a accesului la date în cazul pierderii acestuia
   1. Identificarea și analizarea potențialelor amenințări privind alterări sau pierderi de date; măsuri de prevenire, detectare, răspuns și recuperare
   2. Instruire și formare sistematică a angajaților referitor la securitatea datelor și siguranța informatică
   3. Măsuri împotriva breselor de securitate în condiții de telemuncă
   4. Securizarea comunicațiilor în procesul de transmitere/stocare documente/date comerciale
8. Digitalizarea în producție. Automatizare/informatizare/digitalizare (nu se aplica în cazul solicitanților care nu desfășoară activități de producție)
   1. Procesul de producție include senzori de măsurare care transmit date serverelor în vederea optimizării producției
   2. Urmărirea în timp real a proceselor de producție de către manageri utilizând sisteme informatice
   3. Utilizarea RFID (Identificare prin radio-frecventa) sau o altă funcționalitate digitală similară pentru a urmări piesele și subansamblele sau produsele finite în procesul de producție
   4. Robotizarea, inclusiv utilizarea de roboți colaborativi (coboti) în producție
   5. Folosirea sistemelor care utilizează realitate virtuală/realitate augmentată pentru instruirea personalului din producție/întreținere sau în alte aplicații
9. Alte activități/procese de digitalizat (adăugați și definiți subdomeniul corespunzător).